TFÍ semur – bæjarstarfsmenn vísa til sáttasemjara Tollvarðafélag Íslands skrifaði í gærkvöld undir nýjan kjarasamning við ríkið . Þar með hafa öll aðildarfélög BSRB gert nýja samninga við ríkið þótt kosningum um samninganna sé víða ólokið . Öðru máli gegnir um samninga aðildarfélaga BSRB við sveitarfélögin . Eftir langa samningalotu á milli sameiginlegrar samninganefndar bæjarstarfsmannafélaganna innan BSRB við samninganefnd Sambands íslenskra sveitarfélaga var í gær ákveðið að slíta viðræðum og vísa deilunni til ríkissáttasemjara . Nokkur gangur var í viðræðum fyrst um sinn og nokkur bjartsýni ríkti um að farsællega tækist að klára nýja samninga . Síðdegis í gær taldi samninganefnd BSRB félaganna hins vegar að ekki yrði komist lengra með viðræðurnar miðað við þann farveg sem þær voru komnar í . Var viðræðum því slitið og þeim vísað til ríkissáttasemjara .